text: Nai 1942 miheca tangasa 1982 mihecaan a 40 miheca[6], o kicay no South Africa macakatay, salongan 7.3 miheca tangasa 7.4 miheca ko no o finawlan ko pi’arawan a sa’osi o fafelihen[138][139][140][141][142]. I 1960 mihecaan tangasa 1970 mihecaan, no South Africa a kicay ranikay malalifet macakat malalecad to hacikayay macakat a Dipong[138][140][141][143], masawal to o “ta’akay tamdaw a kicay no Africa faniyot” [138][141]. Tangasa i 1980 mihecaan, o pitiker a demak maledaf to i kasakitakit ato mihawad to ko romaay kitakit mi’esol[144][145], mangalef o Amilika Europe kitakit nai 1984 miheca miteka mikapot to sapitiker a demak, nanoya so’elin o kicay no South Africa a matefa ito[136][139][140].